钦定古今图书集成/明伦汇编/氏族典/第399卷 > 《廖用贤尚友录》 > 史守冲
## 钦定古今图书集成/明伦汇编/氏族典/第399卷 > 《廖用贤尚友录》 > 史守冲

按《十国春秋南唐史》：守冲，不知何许人。烈祖常梦得
神丹，既觉，而守冲适诣宫门，献丹方。烈祖神之，使炼
金石为丹，服之多暴怒，常以其药赐李建勋。建勋乘
问言：“臣服甫数日，已觉炎躁，岂可常进哉？”烈祖曰：“孤
服之已久，宁有是事。”俄而疽发，遂至大渐。临终谓元
宗曰：“吾服金石求长年，今反若此，汝宜以为戒也。”